Elmar Brandmann

Elmar Leopold Brandmann (12. märts 1912 Tallinn – 22. juuni 1991 Tallinn) oli eesti ettevõtja ja harrastuslendur.

Brandmann lõpetas 1932. aastal Tallinna Reaalkooli ja õppis Londonis ärijuhtimist. 

Brandmann töötas oma isa August Brandmanni kakao-, šokolaadi- ja kompvekitööstuses "Kakao-, šokolaadi- ja kompvekitehase aktsiaselts A. Brandmann", mille juhtimise ta 1936. aastal üle võttis. Peagi asus ta juhtima ka Meleski klaasivabrikut. 1940. aastal alanud Nõukogude okupatsiooni ajal tema tehased natsionaliseeriti.

Brandmann sai lenduri tunnistuse 7. jaanuaril 1936.

Brandmann sundmobiliseeriti 1941. aasta suvel Punaarmeesse, 1944. aasta sügisel sai ta Sõrve sääre lahingutes haavata.

Pärast Teist maailmasõda Eestis elades uuris ta eraviisiliselt Eesti lennunduse ajalugu.

 Viited 

Kategooria:Eesti ettevõtjad
Kategooria:Eesti lendurid
Kategooria:Eesti Aeroklubi liikmed
Kategooria:8. Eesti Laskurkorpuse koosseis
Kategooria:Tallinna Toompea Kaarli koguduse liikmed
Kategooria:Tallinna Reaalkooli vilistlased
Kategooria:Rahumäe kalmistule maetud
Kategooria:Sündinud 1912
Kategooria:Surnud 1991